იზაბელა დ’ესტე (1474-1539)
იზაბელა დ’ესტე (იტალ. Isabella d'Este; დ. 19 მაისი, 1474, ფერარა, იტალია — გ. 13 თებერვალი, 1539, მანტუა, იტალია) — დ’ესტეს დინასტიის წარმომადგენელი. ფერარისა და მოდენის ჰერცოგის ასული. მანტუის მარკიზ ფრანჩესკო II-ის ცოლი და მანტუის პირველი ჰერცოგის, ფედერიკო II-ის დედა. ერთ-ერთი გავრცელებული ვერსიის მიხედვით, ლეონარდო და ვინჩის ყველაზე ცნობილ ნახატზე „მონა ლიზა“ სწორედ ისაა გამოსახული.